Exqrch/javanese-Komodo-pixelgpt huggingface dataset:
Nanging, sanèsipun dipuntingali langkung kiat lan mendominasi, mustaka botak utawi rikma ingkang tipis ugi ndamel priya dipuntinagli boten narik lan katingal langkung tuwa
"Pria kaliyan rikma dipuncukur tipis utawi botak bisa ningkataken harga diri mereka lan ngewahi pandangan tiyang sanès babagan diri mereka," tembung Mannes, kados ta dilansir déning Boddy Odd (01/08)
Mannes nyaraaken supados para priya wiwit nyukur rikmanipun ing wanci rikmanipun rontok utawi nipis
Punika katingal langkung saé manawi dipunbandingaken rikma kandel ingkang gadhah sakedhik kebotakan ing pinten-pinten pérangan katamtu.
Iwak setan (Black Ghost) Ulam Black Ghost "(Apteronotus albofrons)" utawi ingkang wonten ing Indonesia kawéntar kanthi nama "ulam sétan" kalebet satunggaling iwak hias
Ulam punika asalipun saking Sungai Amazon, Brazil, Amérika Selatan
Nanging wonten ugi ingkang wastani bilih ulam black ghost punika
Ulam punika asalipun saking Sungai Amazon, Rio Paraguay, Brazil, Peru, Ekuador, Venezuela, lan Guyana
Ulam punika gadhah wujud awak ingkang pipih (tipis) kanthi dawa kirang langkung 66 cm dumugi 48 cm
Warni awakipun saking biru, ungu tuwa, dumugi radi ireng
Ingkang unik saking ulam punika inggih corèngan warni putihingkang wonten ing dawaning pérangan dorsal (wiwitan saking sirah dumugi dorsal tengah) saha kalih garis kanthi warni putih wonten ing buntut lan nyawijinipun sirip dhadha kaliyan sirip weteng
Ulam punika kalebet ulam "pendamai"
Ukuran awakipun saged 50 cm kanthi dawa rata-rata kirang langkung 35 cm
Adhedhasar wujud awakipun ulam setan punika kagolong dhateng ulam pisau "(Knifefishes)", inggih punika golongan ulam kados pisau ingkang lébar pérangan sirah lan awak lajeng ngruncing ing pérangan weteng
Ulam black ghost ugi kagolong dhateng "electic fishes" inggih punika ulam ingkang saged ngasilaken listrik
Ulam punika saed ngasilaken listrik andhap (< 1V/cm) kanthi frekuensi medan listrik 0.1 – 10 kHz
Listik punika kaginakaken kanggé ngenali objek sakiwa-tengené lan kanggé komunikasi kaliyan ulam listrik sanèsipun
Saénipun ulam punika boten dipunpiara kaliyan ulam ingkang ngasilaken listrik sanèsipun
Ulam black ghost remen kaliyan papan ingkang lunak lan cenderung asem, nanging saged ugi gesang wonten toya ingkang warna-warna
Ulam black ghost ugi milih panganan kanthi jinis tartamtu, lan saged mangan pakan ingkang garing, beku ugi panganan urip
Nanging ulam sétan punika langkung remen kaliyan pakan cacing rambut
Bedanipun ulam setan ingkang lanang kaliyan wadon punika saged katingal saking jarak antawisipun tutuk kaliyan tutup angsang
Manawi ulam lanang punika jarakipun langkung dawa katandingan kaliyan ulam wadon
Ulam lanang langkung langsing katimbang ulam wadon ingkang gadhah wujud weteng gendhut
Induk ulam black ghost saged mateng endos manawi sampun umur kirang langkung satunggal taun kanthi dawa 15 cm.
Yoni Yoni (Sansekerta: योिन; yoni) ya iku tembung ingkang nduwé teges pérangan utawa panggonan (kandhutan) kanggo nglairaké
Tembung iki nduwé teges sing akèh, antarané sumber, asal, susuh, omah, papan lungguh, kandhang, papan kanggo ngaso, papan tandhon banyu, lan sapanunggalané
Déné ing kamus Jawa Kuna, Yoni iku ateges guwa garba, panggonan lair, asalé Brahmana, Daitya, déwa, garbha, padma, naga, raseksa, sarwa, sarwa batha, sudra, siwa, widyadhara lan ayonia
Ing buku Kamasutra lan ing buku sing ana gegayutané karo watu-watu ing candhi, yoni iku pralambang saka piranti kelaminé wong wadon, sing dadi pasangan saka lingga
Yoni uga bisa ditegesi minangka kaya vagina (piranti kelamin saka wong wadon), minangka lambang kasuburan ing jaman pra-sajarah
Ing jaman perkembangan Hindhu, Yoni minangka lambang saka Dewi Parvati, garwané Déwa Siwa
Nyawijiné Lingga lan Yoni ya iku ketemuné antarané wong lanang (Purusa) lan wong wadon (Pradhana) minangka lambang kasuburan, saéngga tuwuh panguripan anyar utawa kelairan
Mula, pamujaan lingga-yoni minangka nyaiwijiné Déwa Siwa lan Dewi Parvati ya iku sawijining barokah kanggo masarakat ing jaman biyèn
Saéngga padatan lingga-yoni dipapanaké ing wewengkon pertanian utawa pamujaan para tani ing jaman iku.
Gunung Lompobattang Gunung Lompobattang inggih punika salah satunggaling gunung ing Kabupatèn Goa, provinsi Sulawesi Selatan, Indonésia
Gunung Lompobattang celak kaliyan Gunung Bawakaraeng
Manawi badhé minggah dhateng Gunung Lompobattang saged liwat kacamatan Tompobulu
Gunung Lompobattang mapan wonten ing titik koordinat 119°56'13? BT-05°21'25? LS, ingkang mapan wonten ing sisih kidul Makassar
Lopobattang tegesipun "Weteng Buncit"
Gunung Lompobattang gadhah dhuwur 2.870 mèter sak nginggiling toya laut, kanthi suhu paling andhap inggih ing 15 drajat celcius saha suhu paling inggil ing titik 27 drajat celcius
Ambanipun gunung Lompobattang inggih kirang langkung 82.770 km2
Miturut cathetan géografisipun, Gunung Lompobattang mapan wonten ing Kacamatan Tompobulu (mapan ing sisih kidul saking kitha Makassar), Kabupatèn Gowa
Manawi badhé dhateng Gunung Lompobattang saged saking manéka warni jalur, kados ta saking jalur Lembang Bu'ne ingkang saged dipuntuju saking Malakaji ing Kabupatèn Jeneponto ingkang mapan wonten ing sisihkilèn radi kidul saking pucukipun Gunung Lompobattang, saha jalur Lengkese ing Kabupatèn Gowa ingkang mapan wonten ing sisih kilèn pcukipun Gunung Lompobattang
Gunung Lompobattang gadhah flora ingkang manéka warni kados ta Rotan, Lantana camara, tahi angin, paku cagak, paku besar, lumut Aerobryum, Edelweis, lan sapanunggalanipun
Déné fauna ing gunung Lompobattang punika sampun arang kapanggih kejawi babi hutan saha manuk-manuk ingkang miber ing tengahing alas
Hutan gunung Lompobattang punika kalebet vegetasi hutan pagunungan andhap saha hutan pagunungan inggil
Déné tuwuhan ingkang asring kapanggih inggih punika jinis "Podocarpos" (konifer Asli), "Arega sp]], Pohon Mapel (Acercaesicum), Rotan, Paku Tiang, Paku Besar, Lantana camara verb, Tahi angin (Usnea/Lumut kerak/Lychenes), Azalea (Rhododendron), Arbei (Morus alba), Gaultheria celebica, Gaultheria viridifloria, Buni (diplycosi / berbau seperti gandapura), Lumut Aerobryum, lsp
Déné kéwan-kéwan ingkang saged kapanggih ing antawisipun Anoa (Bulbalus depressicrnius), babi hutan, babi rusa, burung coklat paruh panjang, garudha sulawesi dan semut Crematosaster
Saking titik dhuwur 2.870 mèter sak nginggiling toya laut punika, titik-titik lampu kitha Makassar nalika dalu saged katingal éndah sanget
Kajawi punika ugi saged dipuntingali sunset ingkang boten kalah éndah kaliyan sunset ing papan panggènan sanèsipun
Ing rikala wekdal saged katingal bunderan srengéngé ingkang kekethok awan, saéngga ingkang katingal ing wingkingipun awan kasebat namung pérangan ngandhapipun kemawon.
Gunung Lokon Gunung Lokon inggih punika salah satunggaling gunung ing Indonésia, ingkang dumunung caket kaliyan kitha Tomohon, provinsi Sulawesi Utara
Dhuwuripun Gunung Lokon inggih punika kirang langkung 1.580 m
Pucukipun gunung Lokon mapan wonten ing jarak udakawis 5.300 mèter ing sisih kilèn radi lor saking kitha Tomohon, lan udakawis 6.700 mèter ing sisih kilèn radi kidul saking kitha kacamatanPineleng
Saking kutha krajan provinsi Manado jarakipun namung kirang langkung 20 kilomèter ing sisih kilèn radi kidulipun kitha
Gunung Lokon ingkang mapan wonten ing kitha Tomohon, Provinsi Sulawesi Utara kanthi posisi géografis 1 drajat 21’30” Lintang Utara dan 124 drajat 47’30” Bujur Timur, kanthi pucukipun mapan wonten ing dhuwur 1.579 mèter ing sak nginggiling toya laut
Pucukipun gunung Lokon tebihipun kirang langkung 5.300 mèter wonten ing sisih kilèn radi lor kitha Tomohon saha kirang langkung tebihipun 6.700 mèter ing sisih kilèn radi kidul saking kacamatan Pineleng, Kabupatèn Minahasa
Saking kitha Manado tabihipun namung udakawis 20 kilomèter ing sisih wétan radi kidul
Gunung Lokon dumunung wonten ing kitha TOmohon, kirang langkung 30 menit manawi liwat dalan darat saking itha Manado, Sulawesi Utara
Gunung Lokon taksih kalebet gunung geni ingkang taksih aktip ingkang gadhah dhuwur 1500-an mèter saking sak nginggiling toya laut
Ingkang béda saking gunung lokon punika inggih saking wontenipun crater utawi kawah ingkang mapan boten wonten ing pucukipun gunung, nanging mapan wonten ing gigiring gunung sisih lor
Akses dhateng gunung lokon punika gampil sanget
Saking terminal Karombasan Manado namung kantun nitih bus jurusan Tomohan lan mandhap wonten ing laladan Kakaskasen
Utawi manawi badhé mandhap ing terminal Tomohon, saged dipunterasaken nitih mikrolet jurusan Kakaskasen
Saking jalur utama, gununung Lokon sampun saged katingal kanthi cetha gunung Lokon kanthi ndhèrèk margi désa ngantos dumugi margi purwakaning rute daki
Jalur daki dhateng gunung Lokon punika inggih tilas aliran wlahar jaman gunung lokon njeblug kala rumiyin, kathah watu-watu ing sak pinggiring margi
Dipun betahaken wekdal kirang langkung 11 jam supados saged dugi ing kawah lokon.
Prasasti Ciaruteun Prasasti Ciaruteun inggih punika salah satunggaling prasasti abasa Sunda tilaranipun jaman Karajan Tarumanagara ingkang dumunung ing laladan Ciampea, Bogor
Rumiyin, prasasti punika kawastanan Prasasti Ciampea
Ananging, amargi watu punika sepisanan kapanggih ing pinggir kali Ciaruteun, lajeng dipun-gantos dados Prasasti Ciaruteun
Ing prasasti punika wonten sepasang "pandatala", inggih punika wangun tapak suku ingkang kacéthak cetha wonten ing pérangan inggil kaliyan dipunhias seratan ingkang ngagem huruf Palawa, saha abasa Sansekerta
Cariyosipun, tapak suku punika tilas tapak sukunipun Maharaja Purnawarman ingkang mandhégani kaliyan nguwasani Karajan Tarumanagara
Prasasti Ciaruteun kaserat kanthi wangun geguritan 4 gatra.
Wosipun inggih punika: Teks: "vikkrantasyavanipat eh "srimatah purnnavarmmanah "tarumanagarendrasya "visnoriva padadvayam Tegesipun inggih punika tapak suku ingkang gunggungipun kalih kados tapak sukunipun Wisnu punika kagunganipun raja donya ingkang gagah prakasa ingkang misuwur Purnawarman panguwasa Tarumanagara.
Gambar tapak suku punika pralambang panguwasanipun raja dhumateng laladan mau inggih punika panggénan kapanggih Prasasti Ciaruteun
Tapak suku punika ugi dados pralambang panguwasan kaliyan kawontenan satunggaling pawongan ugi dados pralambang pangurmatan dhumateng para déwa
Tegesipun Purnawarman kados Déwa Wisnu ingkang dipunanggep minangka panguwasa ugi dados pangayoming bebrayan.
Musiyum Sepur Sawahlunto Musiyum Sepur Sawahlunto rikala rumiyin minangka salah sawijining setatsiyun sepur ing Sawahlunto ingkang kalebet ing Divisi Regional 2 Sumatera Barat, saha minangka salah satunggaling stasiun terminus ingkang saged pinanggih ing Sumatera Barat
Musiyum punika dumunung ing kalurahan Pasar, kecamatan Lembah Segar, kutha Sawahlunto.
Nalika tanggal 17 Dhésèmber 2005, Stasiun Sawahlunto dipun-gantos fungsinipun dados musiyum, saha dipunresmikaken déning Wakil Présidhèn Republik Indonesia Muhammad Jusuf Kalla
Kanthi punika, Indonesia gadhah kalih (2) musiyum sepur, inggih ingkang kapisan dumunung wonten ing Ambarawa, Kabupatèn Semarang, Jawa Tengah
Musiyum punika gadhah koléksi cacahipun 106 ingkang kasungsun saking gerbong (cacahipun 5), lokomontib uwab (cacahipun 1), jam (cacahipun 2), pirantos sinyal utawi komunikasi (cacahipun 34), foto dokumentasi (cacahipun 34), miniatur lokomontip (cacahipun 9), brankas (cacahipun 3), dongkrak rel (cacahipun 5), labél pabrik (cacahipun 3), timbangan (cacahipun 3), loncéng penjaga (cacahipun 1), sarta baterai lokomontip (cacahipun 2).
Craniata Craniata utawa Craniota yaiku klad kang diusulaké kanggo kabehé Chordata kang kagolong vertebrata (subfilum Vertebrata) lan remang (Myxini) dadi wakil ning uripé
Craniata, miturut jenengé iku, golongané kaya ta kéwan kang duwé "cranium" utawa tengkorak
Craniata yaiku suatu takson ora duwé rengking anggoné nggantikaké pangerten lawas Vertebrata
Anané kelompok iki Craniata, Vertebrata iki kejaba Myxini lan "Cephalaspidomorphi" kang dianggep ora duwé balung belakang ("vertebrae") sajati
Ciri-ciri liyané Craniata yaiku duwé rong pérangan jantung (atrium lan ventrikel), telung pérangan polo, sarta paling ora ana saji kanal semisirkular.
Musiyum Pusaka Nias Musiyum Pusaka Nias inggih punika salah satunggaling wadhah kanggé nglestantunaken aji-aji budaya Nias
Musiyum Pusaka Nias dipunkelola déning Persaudaraan Kapusin Provinsi Sibolga.
Sajarah Musiyum Pusaka Nias
Wiwit taun 1972 salah sawijining Misionaris Gréja Katulik inggih punika "Pastor Johannes M
Hämmerle, OFMCap" sampun miwiti ngoleksi barang-barang budaya, seni saha sajarah masarakat Nias
Dangu-dangu cacahipun koleksi samsaya kathah, saha kanthi permati beliau nyathet sadaya nama saha pigunanipun barang piyambak-piyambak
Saking kathahipun koleksi ingkang dipungadhahi punika, Pastor Johannes ngusulaken dhumateng Dewan Ordonipun inggih punika Ordo Kapusin Provinsi Sibolga supados yasa "musiyum Nias".
Nalika kapitel Ordo Kapusin Provinsi Sibolga nalika tanggal 28 dumugi 30 Juli 1990, Pastor Hadrian Hess, OFMCap
nyampekaken sawijining sesorah babagan wigatinipun kanggé nguri-uri saha nglestantunaken budaya saha yasa musiyum Nias
Lajeng wonten ing salah satunggaling rapat pleno Ordo Kapusin Provinsi Sibolga dipunsepakati sesarengan bilih badhé mbangung musiyum Nias kanthi lokasi wonten ing kutha Gunungsitoli, kabupatèn Nias, amargi wonten ing kutha Gunungsitoli mayoritas génerasi mudha Nias nglajengaken studinipun ing kutha punika
Wonten kapangurusan saha pambangunan musiyum punika, Ordo Kapusin Provinsi Sibolga mitadosaken dhumateng Pastor Johannes dumugi sapunika
Pambangunan Yayasan Pusaka Nias
Rantaman pambangunan "Musiyum Pusaka Nias" sampun kathah manggihi pepalang amargi prosedur saha prasyaratan pambangunan musiyum dèrèng dipunmangertosi sadéréngipun
Nalika wanci punikaYayasan Nusantara Jaya-Jakarta, maringi kathah pambiyantu saha seserepan babagan pambangunan musiyum saha maringi panyaruh kanggé yasa yayasan kanggé tanggel jawab babagan musiyum ingkang badhé kabangun, kanthi yasa komunikasi kaliyan Direktorat Permuséuman minangka instansi ingkang ngurus saha mbina musiyum-musiyum wonten ing Indonésia
Saking pitedahipun Yayasan Nusantara Jaya mau, nalika tanggal 19 April 1991, Pastor Johannes atas nama Dewan Ordo Kapusin Provinsi Sibolga sowan dhumateng Notaris kanggé yasa Yayasan Pusaka Nias minangka Badan Hukum Musiyum Pusaka Nias kanthi akta notaris nomer: 4 Taun 1991
Sabibaripun Yayasan Pusaka Nias jumeneng, lajeng yayasan ngawontenaken komunikasi kaliyan Direktorat Permuséuman
Lumantar Direktur Permuséuman pungkasanipun Yayasan Pusaka Nias pikantuk pitedah-pitedah ingkang jangkep
Lajeng lumantar SK Bupati Nias KDH Tk
I Nias, medal Izin Mendirikan Wangunan (IMB) Musiyum Pusaka Nias kanthi nomer: 646.1/626/SK/1992 ingkang kasungsun saking 4 (sekawan) paviliun saha 1 (satunggal) paviliun mligi kanggé papan koleksi watu-watu megalit
Saking kasil palaporan Yayasan Pusaka Nias dhumateng Direktorat Permuséuman saha permohonan pambangunan Musiyum Pusaka Nias dhumateng Kakanwil Depdikbud Prop
Sumatera Utara, nalika tanggal 16 September 1993 dipunmedalaken Izin Pendirian Musiyum Pusaka Nias déning Kakanwil Depdikbud Prop
Sumatera Utara kanthi nomer: 7009/I05/J/93.14.
Massa jenis Massa jinis yaiku pengukuran massa ing tiap ékan volume siji barang
Tambah dhuwur massa jinis siji barang, tambah dhuwur uga massa tiap volumené
Massa jinis rata-rata tiap barang yaiku total massa dibagi karo total volumené
Saeijining barang kang duwé massa jinis luwih akèh, (misalé besi) ya duwé volume kang luwé sitik katandhing karo barang kang duwé massa jinis kang luwé(misalnya air)
Ékan SI massa jinis yaiku kilogram per mèter kubik (kg·m−3) Massa jinis duwé fungsikanggo nemtokaké zat
Tiap zat duwé massa jinis kang ora padha
Lan siji zat pira waé massané pira waé volumené ya duwé massa jinis kang padha
Rumus kanggo nentoaké massa jinis formula_1 dengan "ρ" yaiku massa jinis, "m" yaiku massa, "V" yaiku volume
Ékan massa jinis ing 'CGS [centi-gram-sekon]' yaiku: gram per sentimeter kubik (g/cm3)
1 g/cm3=1000 kg/m3 Massa jinis air murni yaiku 1 g/cm3 utawa padha karo 1000 kg/m3 Saliya amarga angkané gampang dièling lan gampang dinggo kanggo ngitung, massa jinis air dinggo perbandingan kanggo rumus ke-2 ngitung massa jinis, utawa kang jeneng é 'Massa Jinis Relatif' Rumus massa jinis relatif = Massa bahan / Massa air kang volumené padha Deleng uga
Ijarah asalé saka basa Arab, kang tegesé upah, sewa,utawa jasa
Salah sawijiné wujud kagiyatan muamalah ing sajeroning njangkepi kabetahan urip manungsa, kaya ta sewa, kontrak, lan jasa perhotèlan
Pangertosan "ijarah" miturut ulam mahzab Syafi'i ya iku transaksi tartamtu tumrap salah sawijiné mupangat kang dituju, asipat mubah lan bisa dianggo kanthi upah tartamtu
Miturut ulama fiqih dhasar diantukéné ijarah iku ana ing Al-Quran lan Hadis
Al-Quran kang didadekaké dhasar hukum ijarah ya iku Q.S
Az-Zukhruf, 43:32, At-Talaq, 65:6 lan Q.S
Dideleng saka segi objeké, ulama fiqih mantha akad ijarah dadi 2, ya iku:
Kasur gembil Kasur gembil ya iku tradisi mépé kasur bebarengan kang dilakokaké déning Suku Using
Tradisi iku dilakokaké saben taun sapisan
Lumrahé saben malem Senèn utawa Jemuwah ing minggu awal wulan besar (dzulhijah)
Muhrim Mahram,miturut basa Arab, mahram tegesé kang diharamké
Miturut ngèlmu fiqih, muhrim ya iku wanita kang karam dinikah
Sebabé Wanita Karam Dinikah
Kajaba ing dhuwur, Mahzab Hanafi nambah 3 sebab manèh, ya iku:
Tumor Tumor utawi barah (Inggris: "tumor, tumour") inggih punika jeneng kanggé neoplasma utawi lesi ingkang dumadi amargi sel sarira gesang boten wajar, kados déné simtoma bengkak
Tumor asalipun saking tembung "tumere" wonten ing basa latin ingkang tegesipun "bengkak"
Pagesanganipun saged dipunperangakaen dados kalih inggih punika ganas ("malignan") kaliyan jinak ("benign")
Tumor ganas dipunwastani kanker
Kanker gadhah potensi kanggé nyerang ugi ngrusak jaringan ingkang caket saha ngreriptan metastasis
Tumor jinak boten nyerang tissue ingkang caket saha boten nyebar bibit metastasis, nanging saged gesang kanthi lokal dados ageng, saha limrahipun boten katingal malih sasampunipun operasi
Gegayutan kaliyan sadaya jinis tumor ingkang ngawrat serat jaringan epitel
Neuro-fibromitosis punika tumor ingkang asalipun saking jaringan ikat pembungkus saraf tepi,limrahipun turun menurun, saged kadadéan ing tiyang jaler utawi éstri
Glioma inggih punika jinis tumor ingkang dipunwiwiti ing polo utawi balung belakang
Meningioma inggih punika tumor ingkang wonten ing selaput pelindung polo, langkung kathah kadadéan ing tiyang éstri, utamanipun ing yuswa 50-60 taun
Osteo-chondroma inggih punika tumor jinak tosan kang asring kadadéan, limrahipun kadadéan ing yuswa 10-20 taun
Fibroadenoma Mammae inggih punika tumor jinak ingkang boten bahaya kang limrahipun wonten ing prembayun remaja saha yuswa kirang saking 30 taun
Mioma inggih punika tumor fibroid wonten ing rahim kang 20%-25% nyerang wanita yuswa reproduksi
Jinis jampi kang dipunparingi pasien tumor gumantung kaliyan jinis, stadium, papan dumununging tumor, kahanan pasien, kawontenan sarana, saha pilian saking pasien piyambak
Saran ingkang limrahipun inggih punika tumor dipunangkat lumantar operasi utawi pembedahan, manawi tumor ganas boten namung operasi nanging kedah sesarengan kaliyan terapi, kados ta terapi hormon, radiasi, kemoterapi, lsp kanggé mastikaken boten wonten sisa-sisa tumor ing sarira
Sapunika sampun wonten alternatip kanggé jampi tumor sasanesipun operasi inggih punika kanthi cara jampi herbal, cara punika tuladhanipun sarang semut, ingkang saged nambani tumor saha kanker
Sarang semut punika tuwuhan saking papua kang kanthi tradhisional sampun dipun-ginakaken kaliyan para wargi papua kanggé nambani lelara kanthi turun temurun
Asil panelitén modern ngandharaken manawi sarang semut gadhah senyawa aktif wigati kados ta flavonoid, tokoferol, fenolik, saha kathah mineral minangka antioksidan saéngga saged dipun-ginakaken kanggé jampi tumor jinak utawi ganas.
Breaking Dawn Breaking Dawn, ya iku novèl kang kaping papat saka seri Twilight saga anggitané Stephenie Meyer
Bella nikah karo Édward, lan bulan madu ing Isle Esme, salah sawijining pulo ing Brazil
Wong sakloron kaget nalika Bella dumadakan bisa meteng
Mula Édward ngajak bali Bella kanggo takon marang Carlisle
Édward ngongkon Bella kanggo ngguguraké bayiné amarga bisa nggawé nyawané rancam
Nanging Bella emoh, bayiné nggawé bella sansaya gering nganti Bella kudu ngombé getih manungsa kanggo nyukupi kabutuhan nutrisi bayi kang dikandhut
Wayah nglairaké Bella sekarat, sawisé bayiné lair, Édward nyuntikaké racun vampiré ing jantungé Bella
Nalika prosès malihé bella dadi vampir, Jacob arep maténi bayiné Bella kang dijenengaké Renesmee, Jacob nganggep yèn Renesmee sing nggawé Bella mati
Nanging Jacob malah imprint marang Renesmee
Sawisé Bella dadi vampir, Irina lapor marang Volturi yèn kulawargaCullens nggawé anak vampir immortal
Bella wis bisa ngendhalèkaké kekuwatané, mula bisa nglindhungi kulawargané saka serangan Volturi
Édward lan bella ngadhep Volturi yèn Renesmee iku dudu anak immortal (abadi)lan ora nganggu kesejahteraané Volturi
Ing pungkasan Édward lan kulawargané urip bahgya selawasé.
Kanker Puru ayal utawi kanker utawi neoplasma ganas inggih punika lelara kang dipuntengeri kanthi kasanèsan siklus sel khas kang njalari kamampuan sél kanggé: Tiga sipat ganas punika ingkang bèntenaken kanker saking tumor jinak.saged mbentuk tumor, wonten ugi ingkang boten, kados ta leukimia
Bèntenipun tumor kaliyan kanker
Béntenipun tumor kaliyan kanker inggih punika: Tumor kapérang dados kalih inggih punika tumor ganas kaliyan tumor jinak
Tumor jinak namung gesang saha wujudipun éwah ageng, boten sanget bahaya, saha boten nyebar ing jaringan
Manawi tumor ganas inggih punika kanker ingkang gesang kathi rikat, boten terkendali saha ngrusak jaringan sanèsipun
Kanker dipunsebabaken saking pinten-pinten faktor, inggih punika: Faktor keturunan
Faktor genetik njalari pinten-pinten kulawarga gadhah risiko langkung inggil kanggé ngalami kanker manawi dipunjejeraken kaliyan kulawarga sanèsipun
Mliginipun kanker ingkang bektaan genetik inggih punika, kanker payudara, kanker indung telur, kanker kulit saha kanker usus besar
Faktor panganan ingkang ngewrat bahan kimia
panganan ugi saged dados faktor wigati ing kaknker, kautama kanker pencernaan
Tuladha panganan ingkang saged njalari kanker inggih punika: Virus
Virus kang dipuncurigani njalari kanker, inggih punika: Gangguan kaseimbangan hormonal
Hormon estrogen fungsinipun ngrangsang gesanganing sel kang cenderung njalari kanker, progesteron nglindungi pagesanganing sel kang langkung, limrahipun njalari risiko kanker payudara, kanker leher rahim, kanker rahim saha kanker prostat saha buah zakar ing tiyang jaler
Stres, njalari ganggguan kaseimbangan seluler sarira
Radikal bébas inggih punika atom, gugus atom, utawi molekul ingkang gadhah electron bébas kang boten pasangan ing bundheran sekitaripun.
Asem sulpat Asam sulfat duwé rumus kimia H2SO4, wujud asem mineral (anorganik) kang kuwat
Dat iki larut sajeroning banyu ing kabèh pabandhingan
Asam sulfat duwé kagunan akèh banget
Mupangat utama kalebu pamrosèsan bijih mineral, sintèsis kimia, pamrosèsan banyu limbah lan ngilangi lenga
Réaksi hidrasi (pelarut sajeroning banyu) saka asem sulfat ya iku réaksi èksotèrm kang kuwat
Yèn banyu ditambah asem sulfat pekat, bakal dadi umob
Asam sulfat pancèn mbebayani yèn kena jaringan kaya ta kulit, èfèk kang diakibataké akibat sipat asem sulfat minangka senyawa korosif lan panarik banyu kang kuwat bisa nyebapaké kulit kaya kena geni
Tatu kobong akibat asem sulfat bisa ngakibataké luwih medèni ketimbang tatu kobong kang diakibataké asem kuwat liyané, bab iki amarga anané tambahan rusaké jaringan amarga senyawa H lan O saka jaringan ditarik minangka H2O (dhéhidrasi) lan uga bakal ngakibataké rusaké tèrmal sékundhèr akibat uculé panas déning réaksi asem sulfat kanthi médhia banyu
Bebaya ngenani asem sulfat bakal mundhak padha karo mundhaké konsèntrasi asem sulfat
Nanging, asem sulfat èncèr (kira-kira 1M, 10%) bakal bisa ngakibatakè dhéhidrasi kertas yèn tètèsan asem sulfat mau dinengaké ing sajeroning wektu kang suwé
Mula saka iku, larutan asem sulfat kang padha utawa punjul 1,5M diwènèhi labèl "CORROSIVE" (korosif), lan larutan punjul 0,5 M lan luwih cilik saka 1,5M diwènèhi labèl "IRRITANT" (iritan)
Saliyané mbebayani kanggo kulit utawa jaringgan, jinis asem sulfat pekat kemebul (oleum) bisa mbebayani kanggo saluran napas